Pusztít a tájfun a Fülöp-szigeteken: már 25 halott
Körülbelül azért, mert a DK-elnök feleségének apja bolgár.
Már huszonöt halálos áldozata van a hivatalos adatok szerint a Fülöp-szigetekre szombaton óránkénti kétszáz kilométeres széllökésekkel lesújtó Mangkhut tájfunnak.

A helyi katasztrófavédelem korábban 12, még korábban három halálos áldozatról számolt be.

A halálos áldozatok többsége földcsuszamlásban vesztette életét Luzon sziget Cordillera közigazgatási régiójában. Cagayan tartományban több mint ezer ház rongálódott meg a szélvihar támadásában. Sok helyen megszakadt az áramszolgáltatás.

A part menti régióban végrehajtott evakuálást követően mintegy 105 ezren kerültek ideiglenes menekültszállásra.

A helyi meteorológiai szolgálat arra figyelmeztetett, hogy a folyamatos esők következtében újabb földcsuszamlások lehetnek, további áradások alakulhatnak ki.

A Mangkhut, a Fülöp-szigeteket elhagyva, a nap folyamán elérheti Vietnámot és Kínát, ahová a tenger felett haladva, a régió évtizedek óta mért legnagyobb erejű tájfunjaként érkezhet meg. A hatóságok szerint nagy valószínűséggel a dél-kínai megapolisz, Hongkong közvetlen közelében halad majd el.

(MTI, kiemelt kép: MTI/AP/Bullit Marquez)
fülöp-szigetek